એમેઝોનને તેના રીટેઇલ સ્ટોરમાંની ટેક્નોલોજી કઈ રીતે કામ કરે છે તેની વિગતો જાહેર કરી નથી, પણ આ માટે તેણે જે નવી પેમેન્ટ્સ મેળવી છે, તેના આધારે એવું લાગે છે કે રીટેઇલ સ્ટોરમાં શેલ્ફ પરની દરેકે દરેક પ્રોડક્ટ પર આરએફઆઇડી ટેગ લગાવવામાં આવશે તથા આખા સ્ટોરમાં અનેક એંગલથી આપણી દરેક હિલચાલ પર નજર રાખવામાં આવશે. જ્યારે આપણે છાજલી પરની કોઈ પ્રોડક્ટ ઊંચકીશું ત્યારે તેના પરનું ટેગને કારણે, આપણા ખિસ્સામાંના ફોનમાંની એપ જાણી લેશે કે આપણે એ વસ્તુ ઊંચકી છે. આ વખતે એ પ્રોડક્ટ અને ફોન વચ્ચેનું અંતર પણ ગણતરીમાં લેવાશે અને ફોનમાંની એપ નક્કી કરશે કે આપણે તે વસ્તુ ખરીદી. આથી એપમાંના ઓર્ડર કાર્ટમાં તે વસ્તુ ઉમેરાઈ જશે. જો એ વસ્તુ આપણે પરત મૂકીશું તો, એ જ ગણતરીને આધારે તે ઓર્ડર કાર્ટમાંથી દૂર કરવામાં આવશે.